Komisijos reglamentas (EEB) Nr. 2027/93
1993 m. liepos 26 d.
iš dalies keičiantis Reglamentą (EEB) Nr. 2999/92, nustatantį specialias taisykles dėl priemonių taikymo tiekiant perdirbtus vaisių ir daržovių produktus Madeirai, ypač siekiant apibrėžti išankstinį tiekimo balansą nuo 1993 m. liepos 1 d. iki 1994 m. birželio 30 d.
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. birželio 15 d. Tarybos reglamentą (EEB) Nr. 1600/92, dėl konkrečių priemonių, taikomų Azorų ir Madeiros saloms dėl tam tikrų žemės ūkio produktų [1] su daliniais pakeitimais, padarytais Reglamentu (EEB) Nr. 3714/92 [2], ypač jo 10 straipsnį,
kadangi produktų, kuriems gali būti taikomos specialios tiekimo nuostatos, kiekiai nustatomi naudojantis periodiniais išankstiniais balansais, kuriuos galima pakeisti pagal esminius rinkai keliamus reikalavimus, atsižvelgiant į vietos produkciją ir įprastus prekybos srautus; kadangi siekiant užtikrinti, kad būtų laikomasi kiekio, kainos ir kokybės reikalavimų ir kad būtų išsaugotas iš Bendrijos tiekiamų produktų mastas, likusios Bendrijos dalies kilmės produktams skirta pagalba yra nustatoma pagal sąlygas, taikomas taip pat galutiniam vartotojui, kaip nauda atleidžiant nuo importo muitų už produktus, importuojamus iš trečiųjų šalių;
kadangi Komisijos reglamentas (EEB) Nr. 2999/92 [3] nustato specialias taisykles dėl priemonių taikymo tiekiant perdirbtus vaisių ir daržovių produktų Madeirai ir tiekimo balansą, apibrėžiantį kiekius, kuriems nuo 1992 m. liepos 1 d. iki 1993 m. birželio 30 d. gali būti taikomos specialios tiekimo nuostatos;
kadangi Madeiros rinkai nuo 1993 m. liepos 1 d. iki 1994 m. birželio 30 d. keliamų reikalavimų įvertinimas lėmė tai, kad Kanarų saloms buvo sudarytas išankstinis tiekimo balansas, taikomas perdirbtų vaisių ir daržovių sektoriuje konkretiems produktams ir apimantis tokius pat kiekius, apibrėžtus ankstesniam laikotarpiui;
kadangi įvertinus licencijoms ir sertifikatams taikomą tvarką nuo 1992 m. liepos iki 1993 m. birželio buvo nutarta, jog licencijų ir sertifikatų galiojimo terminas turėtų būti pratęstas dviems mėnesiams, atsižvelgiant į dabartinę situaciją;
kadangi šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2999/92 iš dalies keičiamas taip:
1) 2 straipsnis keičiamas taip:
"2 straipsnis
Siekiant taikyti Reglamento (EEB) Nr. 1600/92 3 straipsnio 2 dalį paramos produktams ir kiekiams, numatytiems išankstiniame tiekimo balanse, suma, siekianti 10 ekiu už 100 kg, apibrėžiama II priede. Ši suma nustatoma taip, kad būtų išlaikytas iš Bendrijos tiekiamų prekių santykis, atsižvelgiant į įprastus prekių srautus."
2) 6 straipsnis keičiamas taip:
"6 straipsnis
Sertifikatų ir licencijų galiojimo terminas baigiasi trečiojo mėnesio po jų išdavimo paskutinę dieną."
3) Priedas keičiamas šio reglamento priedu.
2 straipsnis
Šis Reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1993 m. liepos 1 d.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 26 d.